recursal/SuperWikiNEXT-32B huggingface dataset:
Ford Model A sport 1931, roadster med svigemorsete
**Svigemorsete**, engelsk: *rumble seat* (amerikansk-engelsk:), *dicky seat*, *dickie seat* eller *dickey seat* (britisk-engelsk) var et polstrert utvendig sete som kunne foldes inn i bagasjerommet i en to-seters førkrigsbil [1][2] med plass til en eller to passasjerer.[1] Når det ikke var i bruk kunne plassen benyttes til bagasje.[1] I 1865 utgaven av Webster's *An American Dictionary of the English Language* er det definert slik «a rumble seat is a boot with a seat above it for servants behind a carriage».[3] Tilsvarende til svigemorsete i europeiske var «spider», et smalt enkelt sete, en benk for plass til en tjener eller footman.[4] Før Første verdenskrig kunne ikke alle svigemorseter foldes inn i bagasjerommet.[5]

Illustrasjon av svigemorsete, c. 1913[5]
Roadster, coupe eller cabriolet karosserier ble levert med enten bagasjerom eller svigemorsete. Modeller med svigemorsete ble ofte benevnt som **sport coupe** eller **sport roadster**.

Passasjerer i svigemorsetet var utsatt for vær og vind og fikk lite beskyttelse som de øvrige passasjerer fikk. Nedfellbart tak og sidegardiner var tilgjengelig i enkelte biler  (inklusive Ford Model A) men de ble aldri særlig populære. Blant de siste amerikanskbygde biler med svigemorsete var Chevrolet i 1938, Ford, Dodge og Plymouth i 1939. Den siste britiske bil med svigemorsete var Triumph i 2000. Roadster som ble bygget frem til 1949.[10][11]

Referanser
----------

1. ↑  Haajanen 2003
2. ↑  conceptcarz.com
3. ↑  Roush Automotive Collection
4. ↑  Corporation, Chrysler. «allpar.com». allpar.com. Besøkt 20. november 2011.
5. ↑  Benjaminson, Jim (8. april 1930). «allpar.com». allpar.com. Besøkt 20. november 2011.

Litteratur
----------

* Benjaminson, Jim. «Early Plymouth convertibles, 1928-1971». allpar.com. Besøkt 20. november 2011.
* Chrysler Corporation, Staff of (1966). «Dodge cars, 1914-1966». allpar.com. Besøkt 20. november 2011.
* Clough, Albert L. (1913). *A dictionary of automobile terms*. The Horseless Age Company. Besøkt 6. september 2014.
* Georgano, G. N. red. (1971). «Glossary». *Encyclopedia of American Automobiles*. New York, NY USA: E. P. Dutton. s. 215-217. ISBN 0-525-097929. LCCN 79-147885.
* Haajanen, Lennart W. (2003). *Illustrated Dictionary of Automobile Body Styles*. Illustrations by Bertil Nydén. Jefferson, NC USA: McFarland. ISBN 0-7864-1276-3. LCCN 2002014546.
Sarin
Kanin brukt som sikkerhetssjekk for å avdekke eventuelle lekasjer av saringass i produksjonsanlegget Rocky Mountain Arsenal i USA, 1970
**Sarin** regnes for en av verdens farligste nervegasser. Som kjemisk våpen er den av FN ansett for å være et masseødeleggelsesvåpen og forbudt gjennom flere konvensjoner, blant dem Kjemivåpenkonvensjonen. Ved romtemperatur er sarin en fargeløs, luktfri væske som lett fordamper. Som andre nervegasser angriper sarin nervesystemet.

Stoffet er et organofosfat, et stoff som benyttes i mange vanlige insektmidler. Sarin er en kraftig inhibitor av det biologiske stoffet acetylkolinesterase som tar opp nevrotransmitteren acetylkolin i synapsespalten mellom to nerveceller. Ved å hemme acetylkolinesterase vil man få en opphopning av acetylkolin i synapsespalten, som vil gi en for kraftig parasympatisk reaksjon.

Symptomer
---------

På grunn av den inhiberende virkningen på acetylkolinesterase, vil symptom ved inntak av sarin gjennom huden, munnen eller lungen tilsvarende bare 0,01 mg/kg kroppsvekt være blant annet rennende nese, brystsmerter (tranghetsfølelse), forsnevring av pupillene og åndenød. Offeret mister etter hvert kontrollen over alle kroppsfunksjoner. Fasen avsluttes med rykninger som til slutt leder til bevisstløshet, og offeret kveles som en konsekvens av krampaktige spasmer. Alt skjer som oftest bare i løpet av ett minutt. Personer som overlever, risikerer permanent nevrologisk skade.

Det sies at sarin er over 26 ganger mer dødelig enn cyanid.

Historie
--------

Sarin er en av flere kjemiske stridsmidler som ble dumpet i Norskerenna i Skagerrak etter andre verdenskrig.

Referanser
----------

1. ↑  Kuca, K: *Structural requirements of acetylcholinesterase reactivators*, Mini Reviews In Medical Chemistry, 06.05.2013 (engelsk)
2. ↑  «Council on Foreign Relations — Sarin». Besøkt 13. august 2007.

Eksterne lenker
---------------

* Om Sarin, fra Council on Foreign Relations (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
**Lorenz Wegscheider** (født 28. januar 1964) er en tysk tidligere skihopper som konkurrerte internasjonalt for Vest-Tyskland i årene 1976-1990.

I junior-VM i Murau i 1982 ble han nummer 25. Han fikk samme plassering i VM i skiflyging i Planica i 1985. I verdenscupen ble han nummer 66 sammenlagt i 1984/85 og 76 i 1986/87. Hans beste plassering i enkeltrenn i verdenscupen var 13.-plass i skiflygingsbakken i Harrachov 23. februar 1985 og i storbakken i Thunder Bay 7. desember 1986. Wegscheider deltok i den tysk-østerrikske hoppuka i årene 1980-1990.

Sammenlagtplasseringer i Hoppuka:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| År | 1980/81 | 1981/82 | 1982/83 | 1984/85 | 1985/86 | 1986/87 | 1987/88 | 1988/89 | 1989/90 |
| Plassering | 104 | 86 | 54 | 70 | 21 | 36 | 102 | 92 | 89 |

Referanser
----------

Kilder
------

* Adam Kwieciński: Hoppresultater Lorenz Wegscheider (besøkt 13. mars 2016)

Eksterne lenker
---------------

* (en) Lorenz Wegscheider – FIS (kombinert) Rediger på Wikidata

* (en) Lorenz Wegscheider – FIS (skihopping) Rediger på Wikidata
**Hjalmart Nørregaard Andersen** (født 11. oktober 1889, død 23. januar 1974) var en dansk sportsutøver som deltok i de olympiske leker 1912 i Stockholm.

Andersen vant en olympisk bronsemedalje i turn i OL 1912 i Stockholm. Han var med på det danske laget som kom på andreplass i lagkonkurransen fritt system bak Norge og Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

OL-medaljer
-----------

* 1912 Sveriges flagg Stockholm - Bronse Bronse i turn, lagkonkurranse fritt system (Danmark)

Referanser
----------

1. ↑  «sports-reference.com». Arkivert fra originalen 30. november 2009. Besøkt 26. mai 2013.

Eksterne lenker
---------------

* (en) Hjalmart Andersen – Olympedia Rediger på Wikidata

* (en) Hjalmart Andersen – Sports-Reference (OL-resultater – arkivert) Rediger på Wikidata

* (en) Hjalmart Andersen – databaseOlympics.com (arkivert) Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Prabook
 |
I sekvenssammenstilling av protein- eller DNA-sekvenser blir elementer av to eller flere sekvenser parvist tilordnet til hverandre. Noen ganger er det nødvendig å føye inn et **gap**, dvs. at et element i den første sekvensen ikke har et tilhørende eller liknende element i den andre sekvensen eller motsatt. Det samme gjelder multiple sammenstillinger med mer enn to sekvenser.

Et gap kan ha lengde større en 1 (dvs. at det tilsvarer flere sammenhengende elementer i den/de andre sekvensen/sekvensene) og er et tegn på enten innsetting eller delesjon. Det avhenger av om sekvensen de begge stammer fra inneholdt dette elementet eller ikke. Hvis det gjelder innsetting, så er det et element som har blitt føyet inn hvor gappet er nå. Hvis det gjelder delesjon, så betyr det at et element har blitt slettet i løpet av evolusjonen. Fordi man ofte ikke vet om gappet er en innsetting eller en delesjon, snakker man også om *indels*.

Gaps i algoritmer for sekvenssammenstilling
-------------------------------------------

Kostnader for et gap i sekvenssammenstilling deles ofte opp i GOP (gap opening penalty) og GEP (gap extension penalty). Den første står for kostnader for å åpne et gap, den siste står for å forlenge et gap. Det er ofte *billigere* å forlenge et gap enn å åpne et gap. Dette er fordi mekanismene som forårsaker mutasjoner i evolusjonen kan slette eller sette inn flere sammenhengende basepar på en gang. Det er altså mer sannsynlig at det har skjedd en mutasjon der flere baser har blitt satt inn eller fjernet på en gang enn at det har skjedd mange mutasjoner der en og en har blitt fjernet/lagt til. Verdiene for GOP og GEP settes slik at de best reflekterer dette.

Vanligvis bruker man en såkalt *affine gap kostnad*, dvs. at GOP er konstant og GEP er produktet av en konstant og lengden av gappet.
Dette inkluderer også særtilfellet av *linær gap kostnad* der GOP er på 0 slik at kostnadssummen er proporsjonal til lengden av gappet.
Riksdagshuset i Stockholm med Moder Svea, en patriotisk personifikasjon av Sverige, øverst. Bygningen stod ferdig 1904.
**Moder Svea** er en kvinnelig personifikasjon av landet Sverige. Hun blir gjerne framstilt som en kraftfull skjoldmø, oftest med en eller to løver. En finner flere framstillinger av Moder Svea i Sverige, blant annet en statue på Riksdagshuset i Stockholm.

Historikk
---------

En regner med at skikkelsen Moder Svea ble skapt i 1672 av Anders Leijonstedt i diktet «Svea Lycksaligheets Triumph», men først ble allment utbredt gjennom «Kunga-Skald» av Gunno Dahlstierna fra 1698, et begravelsesdikt på 268 vers etter Karl XIs død året før. Navnet er avledet av Svea rike, et annet navn på Sverige. Svea er seinere blitt et svensk jentenavn.

Historisk har symbolet blitt mye brukt i nasjonalistisk propaganda, seinere også i politiske avistegninger. I årene fra 1890 til 1963 var Moder Svea avbildet på svenske sedler av ulike valører. Sedlene med «en sittende Svea» gikk ut av sirkulasjon 31. desember 1987. 

* «På vakt för fosterlandet», statue av Moder Svea utført av Alfred Nyström 1891 og reist i Berga i Linköping«På vakt för fosterlandet», statue av Moder Svea utført av Alfred Nyström 1891 og reist i Berga i Linköping
* Moder Svea, statue av Rolf Adlersparre (1859-1943) på  Stockholms Enskilda Banks bygning i Gamla Stan i StockholmModer Svea, statue av Rolf Adlersparre (1859-1943) på Stockholms Enskilda Banks bygning i Gamla Stan i Stockholm
* Oppdageren Sven Hedin forsøker å vekke en sovende Moder Svea i en vitsetegning i Söndags-Nisse 1913. Svea har kjole med kronemønster fra Tre kronor, et av Sveriges nasjonalsymbol som inngår i riksvåpenet.Oppdageren Sven Hedin forsøker å vekke en sovende Moder Svea i en vitsetegning i *Söndags-Nisse* 1913. Svea har kjole med kronemønster fra Tre kronor, et av Sveriges nasjonalsymbol som inngår i riksvåpenet.

Liknende betegnelser
--------------------

I Norge har figuren Moder Norge vært brukt litt på samme måte som Moder Svea, men ikke like ofte. Det svenske motstykke til Ola Nordmann, altså en gjennomsnittsinnbygger, er Medelsvensson.

Andre benevnelser på Sverige er Gamla Svedala, Svea rike og Svitjod.

Se også
-------

* Personer som nasjonalsymboler

Referanser
----------

1. ↑  «Moder Svea» i *Nationalencyklopedien*

Eksterne lenker
---------------

* (en) Mother Svea – kategori av bilder, video eller lyd på Commons Rediger på Wikidata
**Sarlacc** er et fiktivt vesen i det fiktive Star Wars universet. Vesenet dukker for første gang opp i filmen *Star Wars Episode VI: Jediridderen vender tilbake* (1983). Dyret har flere tentakler og et stort gap linjert under flere rader med skarpe tenner. Sarlaccen som er vist i filmen er lokalisert i the Great Pit of Carkoon, ett hull i sanden på ørkenplaneten Tatooine. Denne sarlaccen er en av de største av flere sarlaccer som er spredt utover galaksen.

I den originale *Jediridderen vender tilbake* er sarlaccen et hull i bakken med skarpe tenner og tentakler. Ved Special Edition utgaven av filmen fra 1997 ble det data-animert ekstra tentakler samt et nebb der det tidligere bare var et hull i bakken. Utenom *Jediridderen vender tilbake* har vesenet og andre lignende dyr dukket opp i bøker i det ekspanderte universet.

Referanser
----------

1. ↑  "Sarlacc". Star Wars Databank. Retrieved December 21, 2015.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *Sarlacc* på Wookieepedia: en *Star Wars*-wiki
**Sol-Måne-Sjøen** (kinesisk =日月潭, pinyin *Rìyuètán*, Wade-Giles *Jih4-yüeh4-t'an2;* **Zintun** på Thaofolkets språk) er den største naturlige innsjøen på Taiwan og er en kjent turistattraksjon. Området rundt sjøen er hjemstedet til Thaofolket, en urbefolkningsgruppe på Taiwan.

Ute i sjøen ligger den lille øya Lalu. Østsiden av øya ligner på sola, mens vestsiden av øya ligner månen.

Sjøen ligger 748 moh, den er 27 m dyp på det dypeste, og har et areal på 7,93 km².

Det er anlagt flere vannkraftverk ved sjøen siden 1919. 

Det er flere festivaler, konkurranser og konserter ved sjøen hvert år. Sjøen og området rundt den er utpekt til et av Taiwans tretten vakreste reisemål.

Eksterne lenker
---------------

* Offisielt nettsted Rediger på Wikidata

* (en) Sun Moon Lake – kategori av bilder, video eller lyd på Commons Rediger på Wikidata

* (en) 日月潭 – galleri av bilder, video eller lyd på Commons Rediger på Wikidata
* Sun Moon Lake website Arkivert 22. juli 2010 hos Wayback Machine.

|  |  |
| --- | --- |
| Oppslagsverk/autoritetsdata | LCCN **·** GeoNames
 |
I Colorado i USA vokser engelmannsgran i overgangen fra skog til snaufjell.**Skoggrensa** er en av de mest markerte vegetasjonsgrensene i naturen. I Norge finner vi skoggrense mot den alpine regionen på fjellet og den polare skoggrensa mot den arktiske tundraen i nord. Både i fjellet og mot tundraen er det ofte bjørk (fjellbjørk) som utgjør skoggrensa i Skandinavia. I Alpene og i fjellområder i Øst-Europa er det barskogen som danner skoggrense, og i Russland går barskogen direkte over i den arktiske tundraen. På steder som har blitt brukt mye som beitemark, vil imidlertid ofte barskogen (spesielt gran) utgjøre skoggrensa også i Norge.

En vanlig definisjon på skoggrensa er det området der avstanden mellom enkelttrær ikke overstiger 30 m, og trærne har en høyde på minst 3 m. Den klimatiske skoggrensa – dvs. den høyden skoggrensa ville hatt om temperaturen alene avgjør – ligger noe høgere enn den aktuelle skoggrensa på et sted. Næringsmangel, myrdannelse og bratt lende gjør at skogen sjelden når opp til den klimatiske skoggrensa. I tillegg kan menneskelig påvirkning som beiting, slått og hogst ha en virkning. En regner også med en toppeffekt, slik at koller og åser ofte er skogbare på toppen sjøl langt under den klimatiske skoggrensa.

Den høgeste skoggrensa i Norge har Indre Sogn, med 1 200 moh. Skoggrensa faller fra innlandet ut mot kysten, og fra sør mot nord. På sør- og vestlandskysten ligger skoggrensa på 500–600 m. I Troms ligger den på 200–600 m, og lengst nord i Finnmark faller den til havnivå, dvs. at den alpine skoggrensa sammenfaller med den polare.

Se også
-------

* Tregrense

Referanser
----------

1. ↑  «Skoggrensa i Norge -indikator på endringer i klima og arealbruk?» (PDF). skogoglandskap.no. Arkivert fra originalen (PDF) 31. juli 2013.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
Minnetavle i Iserlohn, Theodor-Heuss-Ring
**Westfalenlied** er en hymne fra 1868 for identifikasjon av den westfaliske kultur, som beskriver innbyggerne i de forskjellige enkeltregioner i Westfalen og deres karakter. Hymnen ble første gang offentliggjort i en utgave av *Wochenblatt für den Wahlkreis Iserlohn-Altena* i april 1869. Forfatteren av denne teksten var kjøpmannen og lyrikeren Friedrich Emil Rittershaus (1834–1897) under et opphold i Iserlohn. En minnetavle befinner seg i Iserlohn på stedet til det daværende vertshuset til posten ved Theodor-Heuss-Ring. Den velkjente musikalske fremstillingen befinner seg på samme sted og stammer fra Peter Johannes Peters (1820 – 1870).

I tillegg til versjonen til Ritterhaus, finnes det også lignende tekster av andre forfattere som bærer tittelen *Westfalenlied*.

Sangteksten
-----------

Westfalenlied
**Das Westfalenlied**

Ihr mögt den Rhein, den stolzen, preisen,
Der in dem Schoß der Reben liegt,
Wo in den Bergen ruht das Eisen,
Da hat die Mutter mich gewiegt.
Hoch auf dem Fels die Tannen steh'n,
Im grünen Tal die Herden geh'n,
Als Wächter an des Hofes Saum
Reckt sich empor der Eichenbaum,
|: *Da ist's, wo meine Wiege stand,*
*O grüß dich Gott, Westfalenland!* :|
Wir haben keine süßen Reben
Und schöner Worte Überfluss
Und haben nicht so bald für jeden
Den Brudergruß und Bruderkuss.
Wenn Du uns willst willkommen sein,
So schau auf's Herz, nicht auf den Schein,
Und sieh uns grad hinein ins Aug',
Gradaus, das ist Westfalenbrauch!
|: *Es fragen nicht nach Spiel und Tand*
*Die Männer aus Westfalenland.* :|
Und unsre Frauen, unsre Mädchen,
Mit Augen, blau wie Himmelsgrund,
Sie spinnen nicht die Liebesfädchen
Zum Scherz nur für die müß'ge Stund'.
Ein frommer Engel hält die Wacht
In ihrer Seele Tag und Nacht,
Und treu in Wonne, treu in Schmerz
Bleibt bis zum Tod ein liebend Herz.
|: *Glückselig, wessen Arm umspannt*
*Ein Mädchen aus Westfalenland.* :|
Behüt' dich Gott, du rote Erde,
Du Land von Wittekind und Teut,
Bis ich zu Staub und Asche werde,
Mein Herz sich seiner Heimat freut!
Du Land Westfalen, Land der Mark,
Wie deine Eichenstämme stark,
Dich segnet noch der blasse Mund
Im Sterben, in der letzten Stund'!
|: *Du Land wo meine Wiege stand,*
*O Grüß dich Gott, Westfalenland!* :|

  


|  |  |
| --- | --- |
| Oppslagsverk/autoritetsdata | GND
 |
**Western Sahara Resource Watch (WSRW)** er en internasjonal nettverksorganisasjon som ble etablert i 2004. Organisasjonen arbeider i solidaritet med det saharawiske folk.

WSRW består av organisasjoner og privatpersoner fra nært 40 land, som sammen undersøker og utfører kampanjer rundt utenlandske selskaper som er involvert i handelsaktivitet i Vest-Sahara; et område rikt på naturressurser.

Vest-Sahara er okkupert av Marokko, og områdets naturressurser er utnyttet av den marokkanske regjering, i samspill med utenlandske selskaper og regjeringer.

FN fastslo i 2002 at all aktivitet rundt Sahrawiske naturressurser som foregår uten samtykke fra det saharawiske folket er i strid med internasjonal lov 

WSRW jobber for å gjøre dette kjent hos internasjonale selskaper, og med å oppfordre utenlandske selskaper og regjeringer til å ikke inngå avtaler for utnyttelsen av naturressurser i området frem til en løsning på konflikten har funnet sted.

WSRW jobber for å fordømme internasjonale fosfat-, olje- og fiskeindustrier i Vest-Sahara, og har siden 2006 jobbet for å forhindre Den europeiske union fra å betale Marokko for å fiske i de okkuperte områdene. I 2011 besluttet EU-parlamentet å avstå fra å fornye fiskeriavtale med Marokko vedrørende Vest-Saharas fiskeriressurser etter en omfattende kampanje i regi av WSRW.

Referanser
----------

1. ↑  Letter dated 29 January 2002 from the Under-Secretary-General
for Legal Affairs, the Legal Counsel, addressed to the President of
the Security Council
2. ↑  *Morocco bans EU fishing vessels amid Western Sahara*BBC News 14.12.2011.

Eksterne lenker
---------------

* Offisielt nettsted Rediger på Wikidata
**Guri Dyrendahl** (født 19. juni 1929 i Oslo, død 8. april 2004 i Lørenskog) var en norsk forsker som i 1990 ble tildelt St. Olavs Orden for sitt arbeid for funksjonshemmede. 

Dyrendahl tok eksamen i sosialmedisin på Norges kommunal- og sosialhøgskole i 1954. Hun arbeidet deretter som sosionom ved Attføringsinstituttet i Oslo, Rikshospitalet og i Helsedirektoratet. Fra 1972 til 1978 var hun lektor ved Diakonhjemmets sosialskole. Hun arbeidet også i FFO og Rådet for sosialarbeiderutdannelse. Fra 1988 var hun forsker ved Norges Byggforskningsinsitutt. Hun var også engasjert i Norsk Forbund for Utviklingshemmede og var medlem av flere statlige råd og komiteer.

Etter at hun døde i 2004 ble det opprettet et fond til hennes minne. Stiftelsen «Guri Dyrendahls minne» skal dele ut støtte til ferie for utviklingshemmede i Lørenskog, kommunen som Dyrendal flyttet til i 1962. Hun ble selv bevegelseshemmet som 14-åring og satt i rullestol resten av livet. Hun kjempet for svake grupper og var kommunepolitiker for Arbeiderpartiet i Lørenskog.

Bibliografi
-----------

* *Rettigheter for funksjonshemmede* 1997 ISBN 9788200216773
* *Intellectual disabilities in the Nordic welfare states – policies and everyday life* 1996 Sammen med Jan Tøssebro og Anders Gustavsson ISBN 8276340555
* *Slik bor de nå : boforhold for mennesker med psykisk utviklingshemming*  1992 Sammen med Rolv Lian ISBN 82-536-0392-4

Referanser
----------

1. ↑  Torstein Davidsen: *Deler ut feriestøtte.* Artikkel i Romerikes Blad 8. april 2005

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**Peristaltiske bevegelser** er en type bevegelser i kroppen der ringmuskler rundt tarmen trekker seg sammen og slapper av i langsgående bølger og derved danner et pumpessytem som sender innholdet i en bestemt retning. Peristaltikken er en viktig del av kroppens funksjoner. Hos mange dyr drives hele sirkulasjonssystemet av peristaltikk, mens hos mer aktive grupper, slik som virveldyr og blekkspruter er det meste eller all denne funksjonen samlet i et eget hjerte, og blodårene har sterkt begrenset egen peristaltikk. Hos virveldyr styres peristaltikken av det autonome nervesystemet.

Persistaltiske bevegelser oppsto i det første dyret med tosidig symmetri og er derfor felles for store deler av dyreriket. Selve bevegelsene er styrt av hormoner og er knyttet til glatt muskulatur, og ikke styrt av nerver. Selve peristaltikken kommer som en resultat av selvgenererte signaler i musklene, og hyppighet og styrke styres av hormoner.

Referanser
----------

1. ↑  Mage, tarm og fordøyelse, Institutt for biovitenskap, Universitetet i Oslo
2. ↑  Misra, J.C.; Maiti, S. (2012). «Peristaltic Pumping of Blood Through Small Vessels of Varying Cross-Section». *Journal of Applied Mechanics*. 79 (6): 061003. doi:10.1115/1.4006635. Besøkt 29. juli 2019.
3. ↑  Raines, Daniel; Arbour, Adrienne; Thompson, Hilary W.; Figueroa-Bodine, Jazmin; Joseph, Saju (26. mai 2014). «Variation in small bowel length: Factor in achieving total enteroscopy?». *Digestive Endoscopy*. 27 (1): 67–72. PMID 24861190. doi:10.1111/den.12309.
4. ↑  Brunet, T.; Fischer, A.H.L.; Steinmetz, P.R.H.; Lauri, A.; Bertucci, P.; Arendt, D. (1. desember 2016). «The evolutionary origin of bilaterian smooth and striated myocytes». *eLife*. 5. doi:10.7554/eLife.19607. Besøkt 30. juli 2019.
Camp Academia på kartet over Antarktishalvøya of Sør-ShetlandsøyeneCamp AcademiaCamp AcademiaCamp Academia på kartet over Antarktishalvøya of Sør-Shetlandsøyene
Postkontoret Tangra 1091
Topographic map of eastern Livingston Island featuring Camp Academia
Camp Academia med Catalunyan Saddle
**Camp Academia** (Lager Akademiya) er en feltstasjon på Livingston Island i Sør-Shetlandsøyene i Antarktis, kalt opp etter Det bulgarske vitenskapsakademiet som er ansvarlig for den bulgarske forskningen i Antarktis. Leiren har vært i drift siden sommeren 2004/05. Siden 2004 har sommerpostkontoret her, «Tangra 1091», vært det sørligste postkontoret i det bulgarske postvesenet. 

Camp Academia ligger på den øvre delen av Huronbreen i Wörner Gap-området, 541 meter over havet, nordvest for lavbergene ved foten av Zograf Peak i Tangra Mountains. Stedet har tilkomst via en 11-12,5 km lang rute fra den bulgarske basen St. Kliment Ohridski og den spanske basen Juan Carlos I. Fra Camp Academia er det tilkomst videre til den sentrale delen av Tangra Mountains i sør. Camp Academia var baseleir for den bulgarske landmålingsekspedisjonen Tangra 2004/05 fra 3. desember 2004 til 2. januar 2005. 

Camp Academia ligger 3,6 km øst for Orpheus Gate, 5,5 km øst-sørøst for Rezen Saddle, 3,2 km sør-sørøst for Omurtag Pass, 4 km sørvest for Pirdop Gate, 1,7 km vest for Lozen Saddle, 7,1 km vest for Karnobat Pass og 2,7 km nord-nordvest for Catalunyan Saddle.

Kilder
------

* L.L. Ivanov, Livingston Island: Tangra Mountains, Komini Peak, west slope new rock route; Lyaskovets Peak, first ascent; Zograf Peak, first ascent; Vidin Heights, Melnik Peak, Melnik Ridge, first ascent, *The American Alpine Journal* , 2005, 312-315.
* Livingston Island, *Climb Magazine*, Issue 14, Kettering, UK, April 2006, 89-91,
* Ivanov, L.L. *Bulgaria i Antarktis.* *Sør-Shetlandsøyane.* Sofia: Manfred Wörner Foundation, 2009. 16 pp. with a folded map. ISBN 978-954-92032-7-1
* Gildea, D. *Mountaineering in Antarctica: complete guide: Travel guide.* Primento and Editions Nevicata, 2015. ISBN 978-2-51103-136-0
* Ivanov, L. General Geography and History of Livingston Island. In: *Bulgarian Antarctic Research: A Synthesis*. Eds. C. Pimpirev and N. Chipev. Sofia: St. Kliment Ohridski University Press, 2015. pp. 17-28. ISBN 978-954-07-3939-7
* 14 November 2004: Tangra. *Discovering Antarctica Timeline*. Discovery Channel UK website, 2012.
* L. Ivanov and N. Ivanova. *The World of Antarctica*. Generis Publishing, 2022. 241 pp. ISBN 979-8-88676-403-1

Eksterne lenker
---------------

* Tangra - Camp Academia
* Tangra 1091 postkontor

Portal: Antarktis
**Guren** (ぐれん) er et visual-metal-hiphop-band fra Belgia. Bandet ble grunnlagt av Sunako og Kaori og ble etablert i august 2008. Til å begynne med spilte de japanske coverlåter, og kom ut med sin første maxisingel i 2009, kalt Invidio.

De spilte som støtteband for **Dio~Distraught Overlord**, **Pinky Doodle Poodle** og med **Q&A**. Siden 2010 består bandet av tre medlemmer; Sunako(すなこ, vokal), Kaori(かおり, trommer, bass) og Katsu(かつ, gitar).

Historie
--------

**Scars** var bandets opprinnelige navn, da de startet i 2008. Noen uker senere fant Sunako og Kaori, Sana (bass) og Katsu (hovedgitar). I 2008 kom Takumi (trommer) for å hjelpe dem på deres første konsert på Asianim 1. november (Liège, Belgia). De bestemte seg for å gjøre Takumi som et offisielt medlem. **Scars** var et coverband, de spilte sanger av **Alice Nine**, **Vidoll**, **Asian Kung-Fu Generation** og **Plastic Tree**. Etter en stund bestemte bandet seg for å lage sin egen musikk nærmere sin egen stil, fordi de ville skape sin egen atmosfære og vise hvert medlems egenskaper og personlighet. **Guren** ble det nye navnet istedenfor **Scars**, Guren betyr **Rød Lotus**.
**Westerplatte** er en halvøy i Gdańsk, i Polen ved Østersjøens kyst hvor elven Martwa Wisła (en av sideelvdeltaene til Wisła) renner ut i Gdańsks havnekanal.

Stedet var opprinnelig et spa og hadde en anlagt park og noe skogsvegetasjon. I 1925 ga Folkeforbundet Polen tillatelse til å opprette et militært transittdepot på Westerplatte, og dette var operativt fra året etter. Dette lå innenfor territoriet til Fristaden Danzig (nå Gdańsk). Polen fikk lov til å ha en væpnet vaktstyrke på 88 soldater på Westerplatte, men i forbindelse med den politiske og militære spenningen i 1939 hadde denne styrken økt til 182 soldater. Det var ingen egentlige befestninger, men en mur mot byen del forsterkede vakthus skjult i skogen.

Den polske garnisonen var adskilt som en enklave i Fristaden Danzig og bare et smalt eid knyttet denne til fastlandet. Den militære strategien var for polakkene at dersom garnisonen ble angrepet, skulle den holde stand i 12 timer slik at regulære polske enheter kunne komme til unnsetning.

Da Tyskland innledet felttoget i Polen i 1939 var dette det første stedet som ble angrepet, i slaget om Westerplatte. Dette var det første militære slaget i Europa under andre verdenskrig. Slaget ble innledet ved et bombardement fra det tyske fartøyet SMS «Schleswig-Holstein». Først etter syv dager kapitulerte den polske garnisonen etter meget harde kamper.

Ruinene av kasernene og vakthusene står fremdeles. Etter krigen ble et av disse gjort om til museum. To 280 mm granater fra SMS «Schleswig-Holstein» står ved inngangen.

* Monument ved Westerplatte.Monument ved Westerplatte.
* Minnesmerke for de falne soldateneMinnesmerke for de falne soldatene
* Ruiner av kaserner på WesterplatteRuiner av kaserner på Westerplatte
* Tyske soldater på Westerplatte etter slaget Foto: Deutsches BundesarchivTyske soldater på Westerplatte etter slaget Foto: Deutsches Bundesarchiv

Eksterne lenker
---------------

* (en) Westerplatte – kategori av bilder, video eller lyd på Commons Rediger på Wikidata

* (en) Westerplatte – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** GND **·** LCCN **·** NKC **·** GeoNames
 |

Portal: Andre verdenskrig
**Ensemblevarsling** (engelsk: *Ensemble Prediction System* – EPS) er en metode som de fleste moderne operasjonelle værvarslingssentre bruker for å kunne se hvor usikkert et bestemt varsel er. Det går ut på at en kjører en rekke modeller der en har endret litt på startvilkårene. De forskjellige modellene blir så kombinert og danner et probabilistisk varsel som kan si noe om sannsynligheten for at visse værsituasjoner skal oppstå. 

På grunn av de kaotiske egenskapene til atmosfæren er en varslingsmodell spesielt sensitiv for små endringer i startvilkårene til modellen. En varslingsmodell må ha startvilkår, som er observasjonsdata hentet fra observasjonsnettverket på bakken, satellittdata og annet som den anvender til å regne ut den videre utviklingen til været. Det har vist seg at en særs liten endring i startvilkårene, det være å flytte en trykkflate 10 meter opp i atmosfæren, kan få store konsekvenser for hva slags vær som blir varslet, særlig 5-10 dager frem i tid. Dette er hovedårsaken til at en i dag stort sett ikke kan varsle mer enn 5-7 dager frem i tid før varslene blir for usikre. 

Med et ensemblevarsel gjør en ørsmå endringer i startvilkårene. En kjøring, kontrollkjøringen, får stå urørt, mens en gjør en positiv endring på den ene halvdelen og en tilsvarende negativ endring på den gjenværende halvdelen. For eksempel flytter en trykkfeltet opp 10 meter i en kjøring, flytter en det ned 10 meter i en annen. I en troposfære på 10 km høres kanskje en endring på bare 10 meter lite ut, men dette kan få store konsekvenser for utfallet. 

Når alle kjøringene er ferdig blir de satt sammen på mange forskjellige måter. Ofte blir kjøringene samlet i såkalte «cluster» (grupper) der kjøringer med lignende løsninger blir samlet i samme cluster. Om en har mange cluster kan det tyde på at varselet er særs usikkert med mange forskjellige mulige utfall. En kan lage såkalte spaghettiplott, som f.eks. kan vise temperaturen på et bestemt sted der temperaturgrafen fra hver enkel kjøring er lagt oppå hverandre. En annen måte er kart som viser sannsynligheten for at en parameter (som regel temperatur, nedbør eller vind) går over en viss terskel, f.eks. hvor mange av modellkjøringene som har temperatur over et visst nivå i et område. En tredje metode er epsigram, som er en grafisk fremstilling av alle varslene av en rekke parametre for et bestemt sted. 

Selv om en har mange forskjellige modellkjøringer er det langt fra sikkert at de har fanget opp hele utfallsrommet, så det er fremdeles mulig å få andre værsituasjoner enn de ensemblet til en hver tid varsler, men disse blir regnet som usannsynlige, i alle fall innenfor de sju-ti første dagene.

Måneds- og sesongvarsling
-------------------------

For å lage værvarsel som går en måned eller lenger frem i tid blir som regel ensemblevarslingsmetoden brukt.
Songkhla–distriktet ligger midt i provinsen av samme navn.
Na Songkhla-familiens residens er idag nasjonalt museum.
**Songkhla** (**สงขลา**; malayisk **Singora**) er hovedstaden i provinsen Songkhla i det sørlige Thailand. Den het tidligere **Sinhgala**, «Løvebyen». Befolkningen anslås (2005) til 86 900, men kommunen har 165.000 innbyggere.

Det sammenvokste byområdet mellom Songkhla og Hat Yai har over 700.000 innbyggere og er således Thailands nest største konurbasjon, bare overgått av Bangkok i folketall. 

Dette storbyområdet har i alt fem universiteter, hvorav tre ligger i Songkhla by:

* Thaksin University (privat)
* Songkhla Rajabhat University (offentlig)
* Srivijaya Rajamangala University of Technology (offentlig)

Songkhla er en kystby og ligger på en landtunge. På østsiden er Siambukten (som er del av Sørkinahavet), og på innsiden er et innlandshav ved navn Songkhlasjøen *(Thale Sap)*. Avstanden til hovedstaden Bangkok er rundt 720 km.

Hat Simila (Simila Beach) er en populær badestrand med betydelig turisme. Songkhla er en av Thailands eldste byer, og har i århundrer vært en viktig handelsby. Den er den viktigste havnebyen på østkysten av Thailand.

Hovedbestanden av den kritisk truede malaysiatigeren finnes syd for Songkhla, sydover inn i de sentrale fjellstrøkene på Malayahalvøya i Malaysia.

Japanske styrker landet i Songkhla 8.desember 1941, ogstarett dermed det malayiske felttoget som endte med okkupasjonen av Malaysia og Singapore.

Eksterne lenker
---------------

* Offisielt nettsted Rediger på Wikidata

* (en) Songkhla – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** GeoNames
 |
**Aníbal Torres Vásquez**, født 28. desember 1942, er en peruansk advokat, jurist og politiker som har vært statsminister i Peru siden 8. februar 2022. Han var også justis- og menneskerettighetsminister fra juli 2021 til februar 2022 i regjeringen til Pedro Castillo.

Biografi
--------

Torres er født i byen Chota i Chota-provinsen i det nordlige Peru. Han er utdannet jurist fra 1970 og tok også doktorgrad i jus ved National University of San Marcos i Lima i 1987. Han har også studert ved Università degli Studi di Roma "La Sapienza" i Roma.

I 2011 stilte Torres til valg ved kongressvalget som kandidat for den venstreorienterte valgalliansen Gana Perú («Peru vinner»), men han tapte.

Ved presidentvalget i 2021 støttet Torres i første valgomgang kandidaten Yonhy Lescano fra partiet Popular Action. Da han røk ut i første valgomgang ble Torres i andre valgomgang juridisk rådgiver for Pedro Castillo fra partiet Partido Político Nacional Perú Libre («Fritt Peru»). Castillo vant til slutt presidentvalget, og da han tiltrådte som president utpekte han Torres til justis- og menneskerettighetsminister fra 30. juli 2021.

Torres og president Pedro Castillo ved statsministerutnevnelsen i 2022
8. februar 2022 ble Torres innsatt som ny statsminister etter den noe skandaliserte Héctor Valer som måtte gå etter bare en uke på grunn av at hans datter hadde beskyldt ham for overgrep i 2016. Han ble dermed den fjerde statsministeren på under ett år for president Castillo.

22. april 2022 uttalte Torres til ministerrådet at «noen høyere offiserer planlegger et kupp for å avsette president Castillo.» Han hevdet også at planen var å innsette «kvinnen som tapte valget», en klar hentydning til den høyrepopulistiske Keiko Fujimori som tapte knepent for Castillo i siste valgomgang under presidentvalget i 2021.

Referanser
----------

1. 1 2   www.etorresvasquez.com.pe, besøkt 30. juli 2021[Hentet fra Wikidata]
2. 1 2   www.gob.pe, besøkt 17. mars 2022[Hentet fra Wikidata]
3. ↑  «Pedro Francke y Aníbal Torres asumirán las carteras de Economía y Justicia» **(spansk)**. Gestión. 31. juli 2021.
4. ↑  «Anibal Torres Vasquez» **(spansk)**. Universidad Nacional Mayor de San Marcos.
5. ↑  «Políticos - Aníbal Torres» **(spansk)**. infogob.jne.gob.pe. Arkivert fra originalen 24. juni 2022. Besøkt 25. juli 2022.
6. ↑  «Aníbal Torres es el nuevo ministro de Justicia y Derechos Humanos» **(spansk)**. andina.pe.
7. ↑  Jacqueline Fowks (3. februar 2022). «El nuevo primer ministro de Perú fue denunciado por agredir a su esposa y a su hija» **(spansk)**. El País.
8. ↑  Maria Cervantes (8. februar 2022). «Peru President Names Fourth Prime Minister Since July». Bloomberg.
9. ↑  «Aníbal Torres warned that there is a plan to carry out a military coup in Peru» **(spansk)**. Infobae. 22. april 2022.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ORCID **·** Google Scholar

 |
***Staying Alive*** er en amerikansk film fra 1983. Den var en oppfølger til *Saturday Night Fever*, med John Travolta i hovedrollen som Tony Manero. Filmen er regissert av Sylvester Stallone. Tittelen på filmen er hentet fra sangen *Stayin' Alive* med Bee Gees, som ble brukt som kjenningsmelodi for *Saturday Night Fever* og som også blir spilt i sluttscenen i *Staying Alive*.

Handlingen i filmen finner sted seks år etter *Saturday Night Fever*.

*Staying Alive* fikk svært dårlig mottakelse av filmanmelderne og ligger så lavt som 0% på Rotten Tomatoes (20 stemmer, juni 2011).

Handling
--------

Anthony "Tony" Manero drømmer om å begynne som profesjonell danser på Broadway. Han bor på Manhattan sammen med sin kjæreste Jackie, arbeider som danselærer og som servitør ved en danse-klubb. Tony ser på et show hvor Jackie danser sammen med en engelsk danser, Laura. Tony tilbringer natten sammen med Laura, men blir irritert når hun avskjediger ham etterpå. Jackie klarer ikke å stole på Tony, og slår opp med ham.

Han går på audition for en Broadway-produksjonen kalt Satan’s Alley. Jackie og Tony får også små roller i den samme produksjonen, og Laura får rollen som den kvinnelige hovedpersonen. Tony begynner å innse hvor ufølsom han har vært ovenfor Jackie, og ønsker å reparere forholdet deres. Han besøker også moren sin, og beklager sin tidligere egoisme og vanskelige væremåte. Men Laura er fremdeles rasende, og klorer Tony i ansiktet i løpet av en fremføring på scenen. Regissøren ber Tony ta deres personlige krig vekk fra produksjonen.

Skuespillere
------------

John Travolta.
* John Travolta som Anthony "Tony" Manero
* Cynthia Rhodes som Jackie
* Finola Hughes som Laura
* Steve Inwood som Jesse
* Julie Bovasso som Flo Manero
* Charles Ward som Butler
* Norma Donaldson som Fatima
* Jesse Doran som Mark
* Joyce Hyser som Linda
* Frank Stallone som Carl
* Kurtwood Smith som koreograf.

Referanser
----------

1. ↑

Eksterne lenker
---------------

* (en) *Staying Alive* på Internet Movie Database Rediger på Wikidata

* (no) *Staying Alive* hos Filmfront Rediger på Wikidata

* (sv) *Staying Alive* i Svensk Filmdatabas Rediger på Wikidata

* (da) *Staying Alive* i Danmark Nationale Filminstitut Rediger på Wikidata

* (en) *Staying Alive* på AllMovie Rediger på Wikidata

* (fr) *Staying Alive* på Allociné Rediger på Wikidata

* (nl) *Staying Alive* på MovieMeter Rediger på Wikidata

* (en) *Staying Alive* på Turner Classic Movies Rediger på Wikidata

* (en) *Staying Alive* på American Film Institute Rediger på Wikidata

* (en) *Staying Alive* på Rotten Tomatoes Rediger på Wikidata
***Robin Hood*** er en britisk eventyr- og dramaserie som gikk på BBC fra 2006 til 2009. Serien var bygd på historien om Robin Hood.

Handling
--------

Flertallet av hovedpersonene i «Robin Hood» var basert på det engelske folkeeventyret med samme navn. Robin Hood (spilt av Jonas Armstrong) har returnert til England etter fem lange år hvor han slåss under korstogene i Det hellige land. Han blir sjokkert over å oppdage hvordan sheriff av Nottingham, Vaisey (spilt av Keith Allen) kontrollerer byen med jernhånd. Robin Hood blir snart erklært som fredløs, og tar på seg å stjele fra de rike for å hjelpe alle de fattige.

Gjengen hans, som består av hans beste venn Much (spilt av Sam Troughton) to unge menn Robin reddet fra å bli hengt, Will Scarlett og Allan A Dale. Samt Little John, en annen ung mann ved navn Roy (forkortelse for «Royston White») spilt av William Beck, som blir myrdet i episode 4. Men denne karakteren blir erstattet i episode 5 av Djaq (spilt av Anjali Jay) en slave som bruker aliaset til hans avdøde bror.

Robin Hood har lenge vært romantisk innvolvert med Marian, som forsøker å komme nærmere sheriffens nestkommanderende, Sir Guy of Gisborne (spilt av Richard Armitage) og Gisborne setter ofte Marian i vanskelige situasjoner hvor hun må hjelpe ham, samtidig som hun egentlig arbeider for å beskytte Robin og innbyggerne i Nottingham. Marian har sitt eget alias «Nattevakten» som blir brukt av menneskene hun i all hemmelighet forsøker å hjelpe.

Sheriffen av Nottingham planlegger å drepe Rikard I av England (spilt av Steven Waddington) og deretter plassere prins Johan av England på tronen. Sheriffen forsøker stadig å fange eller drepe Robin Hood, og de andre fredløse, fordi de forsøker å kontinuerlig blande seg inn i planene hans for å ta kontroll over hele England.

Personer
--------

### Robin Hood

*Robin av Locksley*, eller Robin Hood, blir spilt av Jonas Armstrong. Etter å ha kommet tilbake fra Midtøsten, der han var med i det tredje korstoget, finner han ut at Guy av Gisborne har tatt over hans område. Robin kjemper for de fattige med å stjele penger fra de rike og gi til de fattige. Marion kjemper og skjuler at hun gir mat og penger til de fattige. Sheriffen trur han styrer over alle sammen, men Robin styrer for seg selv og bryr seg ikke om hva sheriffen sier.

Referanser
----------

Eksterne lenker
---------------

* (en) *Robin Hood* på Internet Movie Database Rediger på Wikidata

* (en) *Robin Hood* på The Movie Database – TV Rediger på Wikidata

* (en) *Robin Hood* på Metacritic Rediger på Wikidata
**Enschede** er en by i Overijssel i Nederland. Byen ligger like ved grensen med Tyskland, og ble sterkt skadet under den andre verdenskrig. Etter andre verdenskrig ble byen bygd opp igjen. 

Flere kjente personer kommer fra Enschede, som komponist og dirigent Harry Bannink og tidligere administrerende direktør i Unilever Paul Polman.

Fyrverkeriulykken
-----------------

Byen var den 13. mai 2000 åsted for en voldsom fyrverkeriulykke da et lager som inneholdt 100 tonn med fyrverkeri begynte å brenne. Da fyrverkeriet ble antent ble området og en rekke bygninger rundt lageret rystet av en mengde eksplosjoner, og raketter som fløy i alle retninger. 23 mennesker omkom og over 1000 ble skadet. Ca 10 000 personer ble evakuert. 400 hus ble ødelagt og 1200 hjem ble skadet. Det ble i 2007 utbetalt rundt 85 millioner kroner i erstating til ofrene. De to mennene som eide lageret ble dømt til 15 måneders fengsel for brudd på sikkerhetsregler og ulovlig handel med fyrverkeri.

Noen dager etter ulykken deltok rundt 150 000 mennesker i en stille marsj gjennom Enschede. Markeringen ble ledet av kronprins Willem-Alexander og statsminister Wim Kok.

Dette regnes som den verste ulykken i Nederland siden 1992, da et israelsk transportfly styrtet i et boligstrøk i Amsterdam.

Referanser
----------

1. ↑
2. ↑
3. ↑
4. ↑

Eksterne lenker
---------------

* Offisielt nettsted Rediger på Wikidata

* (nl) Offisielt nettsted Rediger på Wikidata

* (en) Enschede – kategori av bilder, video eller lyd på Commons Rediger på Wikidata

* (en) Enschede – galleri av bilder, video eller lyd på Commons Rediger på Wikidata

| * v
* d
* r
Kommuner i Overijssel |
| --- |
| Overijssels flagg | Almelo **·** Borne **·** Dalfsen **·** Dinkelland **·** Deventer **·** Enschede **·** Haaksbergen **·** Hardenberg **·** Hellendoorn **·** Hengelo **·** Hof van Twente **·** Kampen **·** Losser **·** Oldenzaal **·** Olst-Wijhe **·** Ommen **·** Raalte **·** Rijssen-Holten **·** Staphorst **·** Steenwijkerland **·** Tubbergen **·** Twenterand **·** Wierden **·** Zwartewaterland **·** Zwolle | Nederlands flagg |
| Nederland **·** Provinser **·** Kommuner |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** NKC **·** GeoNames **·** GeoNames **·** MusicBrainz
 |
**Anárion** (anar er quenya for sol) er en fiktiv person fra J.R.R. Tolkiens fortellinger om Númenor og Midgard. Han var Elendils andre sønn og Isildurs bror. Anárions sønn Meneldil var den siste mann født på Númenor før undergangen. Sammen med faren og broren var han en av lederne for elendili (alvenennene) eller de trofaste, númenoreanerne som motsatte seg Ar-Pharazôn og Saurons styre på Númenor. 

Etter undergangen dro Elendil nord i Midgard, nær alveriket Lindon, og grunnla der kongeriket Arnor, mens Isildur og Anárion dro sør, hvor de grunnla kongeriket Gondor. Begge rikene ble grunnlagt med utgangspunkt i eksisterende númenoreanske kolonier. 

Isildur og Anárion var hovedansvarlige for den tidlige organiseringen av Gondor. De grunnla byene Minas Anor, Minas Ithil og Osgiliath. Osgiliath ble navngitt etter Elendil, Anor etter Anárion og Ithil og Ithilien etter Isildur. 

Ritignok ble Gondor angrepet av Sauron kort tid etter. Minas Ithil ble tatt, og Isildur ble drevet bort. Under det siste forbundets krig forvarte Anárion Gondor mens han styrte landet som dets regent, mens Isildur dro nordover for å slå seg sammen med Elendil og alvene. Anárion lyktes i å forsvare Gondor mot Sauron, men han skjønte at han Gondor ville gå under hvis ikke Elendil kom. 

Da Elendil, Isildur og Gil-galad kom, dro han med dem for å angripe Mordor. Han kjempet i slaget ved Dagorlad og beleiringen av Barad-dûr, men han ble drept av en stein kastet fra Mørketårnet. 

Anárion hadde fire barn. Meneldil, den yngste, ble senere konge av Gondor. 

Anárion og Isildurs etterkommere ble gjenforent da Anárions etterkommer, prinsesse Fíriel av Gondor, giftet seg med Isildurs etterkommer, prins Arvedui av Arthedain, et av rikene Arnor ble delt inn i. Dette førte til at Aragorn II kunne ble høykonge over Arnor og Gondor, som konge av Det gjenforente riket. 


|  |  |  |
| --- | --- | --- |
| Forgjenger:**Elendil** | **Konge av Gondor (med Isildur)**(–) | Etterfølger:**Isildur** |
**Robin Hood Huset** er et rusfritt og livssynsnøytralt møtested for økonomisk vanskeligstilte og nettverkssøkende i Bergen som drives av Stiftelsen Robin Hood Huset. Huset ligger i Magnus Barfots gate 22 i Bergen og åpnet i 2004. 

I tillegg til å drive møtestedet Robin Hood Huset er Stiftelsen Robin Hood Huset en sosialpolitisk aktør. Den ønsker å påvirke samfunnet gjennom å synliggjøre og skape debatt rundt dagens velferdsutfordringer.

Stiftelsen Robin Hood Huset drives med støtte fra Bergen kommune, NAV, private givere og en betydelig dugnadsinnsats.

Historikk
---------

Arbeidet med å opprette Foreningen Robin Hood Huset startet høsten 2003 for å skape et rusfritt møtested, aktivitets- og ressurssenter for folk med dårlig økonomi. En gruppe idealister startet arbeidet sammen med folk fra aktuelle brukergrupper som Aurora og Aksjonsgruppen mot sosial nød i Bergen.

Foreningen ble formelt stiftet i desember 2003 med Bente M. Simonsen som styreleder. I foreningens første styre var også Norsk Folkehjelp og Velferdsalliansen representert, samt ulike politiske partier. Bergen kommune bidro økonomisk i 2004, og kommunale tilskudd har vært grunnlaget for virksomheten siden. Også private givere bidro i starten. 

Den formelle åpningsseremonien ble holdt 26. november 2004 med statssekretær Kristin Ravnanger. Huset har vært i ordinær drift siden 10. mai 2005 som et møtested der brukerne kunne inspireres til å trekke på hverandres erfaringer og ressurser, gi hverandre hjelp til selvhjelp, og fremme et aktivt sosialpolitisk engasjement.

Foreningen Robin Hood Huset overlot driften av huset til Stiftelsen Robin Hood Huset fra og med 1. januar 2008.

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata

* (no) Offisiell blogg Rediger på Wikidata
* (no) Robin Hood Huset på Facebook Rediger på Wikidata

* (no) Robin Hood Huset på YouTube Rediger på Wikidata